549.81 REGOLAMENTI DWAR L-INĊINERAZZJONI TAL-ISKART FIR-RIGWARD TAL-EMISSJONIJIET INDUSTRIJALI L-AVVIŻ LEGALI 14 tal-2013. L-AVVIŻ LEGALI 14 tal-2013. 1. It-titolu ta’ dawn ir-regolamenti hu r-Regolamenti dwar l-Inċinerazzjoni tal-Iskart fir-rigward tal-Emissjonijiet Industrijali. 2. Skop. (1) Dawn ir-regolament jimplimentaw parti mid-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-Emissjonijiet Industrijali (Prevenzjoni u l-Kontroll Integrat tat-Tniġġis) (Tfassil mill-ġdid). (2) Dawn ir-regolamenti jipprovdu wkoll għall-implimentazzjoni tar-Regolamenti dwar Qafas għall-Emissjonijiet Industrijali. (3) Dawn ir-regolamenti għandhom japplikaw għall-impjanti tal-inċinerazzjoni tal-iskart u l-impjanti tal-koinċinerazzjoni tal-iskart. (4) Dawn ir-regolamenti m’għandhomx japplikaw għal impjanti tal-gassifikazzjoni jew tal-piroliżi, jekk il-gassijiet li jirriżultaw minn dan it-trattament termali tal-iskart huma ppurifikati sal-punt li huma m’għadhomx aktar skart qabel l-inċinerazzjoni tagħhom u dawn jistgħu jikkawżaw emissjonijiet li ma jkunux ogħla minn dawk li jirriżultaw mill-ħruq ta’ gass naturali. (5) Għall-finijiet ta’ dawn ir-regolamenti, impjanti tal-inċinerazzjoni tal-iskart u impjanti tal-koinċinerazzjoni tal-iskart għandhom jinkludu l-linji kollha tal-inċinerazzjoni jew il-linji ta’ koinċinerazzjoni, il-post fejn jinġabar l-iskart, il-ħżin, il-faċilitajiet ta’ trattament ta’ qabel fuq is-sit, sistemi ta’ provvista tal-iskart, tal-karburant u tal-arja, bojlers, faċilitajiet għat-trattamenti tal-gassijiet residwi, faċilitajiet fuq is-sit għat-trattament jew ħażna tar-residwi u ta’ ilmijiet residwi, ċmieni, apparat u sistemi għall-kontroll ta’ operazzjonijiet tal-inċinerazzjoni jew tal-koinċinerazzjoni, ir-reġistrazzjoni u l-monitoraġġ tal-kundizzjonijiet tal-inċinerazzjoni jew tal-koinċinerazzjoni. (6) Jekk jiġu applikati proċessi oħra barra l-ossidazzjoni, bħall-piroliżi, il-gassifikazzjoni jew il-proċessi li jinvolvu l-plażma, għat-trattament termali tal-iskart, l-impjant tal-inċinerazzjoni tal-iskart jew l-impjant tal-koinċinerazzjoni tal-iskart għandu jinkludi kemm il-proċess ta’ trattament termali kif ukoll il-proċess ta’ inċinerazzjoni sussegwenti. (7) Jekk il-koinċinerazzjoni tal-iskartisseħħ b’tali mod li l-iskop ewlieni tal-impjant mhuwiex il-ġenerazzjoni tal-enerġija jew il-produzzjoni ta’ prodotti materjali iżda aktar it-trattament termali tal-iskart, l-impjant għandu jitqies bħala impjant tal-inċinerazzjoni tal-iskart. 3. Dawn ir-regolamenti m’għandhomx japplikaw għall-impjanti li ġejjin: (a) impjanti li jittrattaw biss dan l-iskart li ġej: (i) L.S.549.76 skart elenkat fil-paragrafu (b) tad-definizzjoni ta’ bijomassa stabbilita fir-regolament 5 tar-Regolamenti dwar Qafas għall-Emissjonijiet Industrijali; (ii) skart radjuattiv; (iii) karkassi ta’ annimali kif regolat mir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jippreskrivi regoli tas-saħħa li jikkonċernaw prodotti sekondarji tal-annimali li mhumiex maħsuba għall-konsum mill-bniedem; (iv) skart li jirriżulta minn esplorazzjoni għal, u esplojtazzjoni ta’, riżorsi ta’ żjut u gass minn installazzjonijiet lil hinn mill-kosta u inċinerati abbord l-installazzjonijiet; (b) impjanti tal-esperimenti li huma użati għar-riċerka, l-iżvilupp u l-ittestjar sabiex b’hekk ikun jista’ jitjieb il-proċess ta’ inċinerazzjoni u li jitrattaw inqas minn 50 tunnellata metrika ta’ skart kull sena. 4. Definizzjoni ta’ residwu. Għall-finijiet ta’ dawn ir-regolamenti, "residwu" għandha tfisser kwalunkwe skart likwidu jew solidu li huwa ġġenerat minn impjant tal-inċinerazzjoni tal-iskart jew impjant tal-koinċinerazzjoni tal-iskart. 5. Applikazzjonijiet għal permessi,. Applikazzjoni għal permess għal impjant tal-inċinerazzjoni tal-iskart jew impjant tal-koinċinerazzjoni tal-iskart għandu jinkludi deskrizzjoni tal-miżuri li huma maħsuba sabiex jiggarantixxu lir-rekwiżiti li ġejjin jkunu sodisfatti: (a) l-impjant huwa mfassal, mgħammar u ser jinżammu jiġi mħaddem b’mod li r-rekwiżiti ta’ dawn ir-regolamenti jiġu sodisfatti, filwaqt li jitqiesu l-kategoriji tal-iskart li għandu jiġi inċinerat jew koinċinerat; (b) is-sħana ġġenerata waqt il-proċess tal-inċinerazzjoni u tal-koinċinerazzjoni tiġi rkuprata kemm-il darba jkun prattikabbli permezz tal-ġenerazzjoni tas-sħana, tal-fwar jew tal-enerġija elettrika; (ċ) ir-residwi jitnaqqsu fl-ammontu fil-ħsara tagħhom u jiġu riċiklati fejn xieraq; (d) ir-rimi tar-residwi li ma jistgħux jiġu evitati, imnaqqsa jew riċiklati għandu jitwettaq b’konformità mal-liġi nazzjonali u dik tal-Unjoni Ewropea. 6. Kundizzjonijiet tal-permess. (1) Il-permess għandu jinkludi dan li ġej: (a) lista tat-tipi kollha ta’ skart li jistgħu jiġu ttrattati, bl-użu ta’ milli nqas it-tipi ta’ skart stabbiliti fil-Lista Ewropea tal-Iskart stabbilita mid-Deċiżjoni 2000/532/KE, jekk possibbli, u li jkun hemm informazzjoni dwar il-kwantità ta’ kull tip ta’ skart, fejn xieraq; (b) il-kapaċità totali tal-iskart li l-impjant jista’ jinċinera jew jikkoinċinera; (ċ) il-valuri limitu tal-emissjonijiet fl-arja u fl-ilma; (d) ir-rekwiżiti għall-pH, it-temperatura u l-fluss tal-iskariki ta’ ilmijiet residwi; (e) il-proċeduri u l-frekwenzi tat-teħid ta’ kampjuni u l-kejl użati biex ikun hemm konformità mal-kundizzjonijiet stabbiliti għall-monitoraġġ tal-emissjonijiet; (f) il-perijodu massimu permissibbli għal kull tip ta’ waqfien tekniku li huinevitabbli, disturbanzi, jew ħsarat tal-apparat ta’ purifikazzjoni jew tal-apparat ta’ kejl, li matulu l-emissjonijiet fl-arja u l-iskariki tal-ilmijiet residwi jistgħu jaqbżu l-valuri limitu tal-emissjonijiet preskritti. (2) Flimkien mar-rekwiżiti stabbiliti fis-sub regolament (1), il-permess maħruġ għal impjant tal-inċinerazzjoni tal-iskart jew impjant tal-koinċinerazzjoni tal-iskart li juża skart perikoluż, għandu jinkludi dan li ġej: (a) lista tal-kwantitajiet tal-kategoriji differenti tal-iskart perikoluż li jista’ jiġi ttrattat; (b) il-flussi minimi u massimi tal-massa ta’ dak l-iskart perikoluż, l-inqas u l-ogħla valuri kalorifiċi u l-kontenut massimu ta’ bi-fenili poliklorinati, pent aklorofenoli, klorin, florin, kubrit, u metalli tqalu sustanzi oħra li jniġġsu. (3) L-awtorità kompetenti tista’ telenka l-kategoriji tal-iskart li għandhom jiġu inklużi fil-permess li jistgħu jiġu koinċinerati f’ċerti kategoriji ta’ impjanti tal-koinċinerazzjoni tal-iskart. (4) Il-kundizzjonijiet għal permess għandhom jiġu perjodikament kunsidrati mill-ġdid u, fejn meħtieġ, aġġornati. 7. (1) Il-gassijiet residwi minn impjanti tal-inċinerazzjoni tal-iskart u impjanti tal-koinċinerazzjoni tal-iskart għandhom jiġu mormija b’mod kontrollat permezz ta’ ċumnija b’tul li huwa kkalkulat b’tali mod li jipproteġi s-saħħa tal-bniedem u l-ambjent. (2) (a) L-emissjonijiet fl-arja minn impjanti tal-inċinerazzjoni tal-iskart u impjanti tal-koinċinerazzjoni tal-iskart m’għandhomx jaqbżu l-valuri limitu tal-emissjonijiet stabbiliti fl-Iskeda 2 u fl-Iskeda 3 jew determinati skont l-Iskeda 3. (b) Jekk f’impjant tal-koinċinerazzjoni tal-iskart iżjed minn 40 % tal-ħelsien tas-sħana riżultanti jiġi minn skart perikoluż, jew l-impjant jikkoinċinera skart muniċipalimħallat mhux ittrattat, il-valuri limitu tal-emissjonijiet stabbiliti fl-Iskeda 2 għandhom japplikaw. (3) Skariki f l-ambjent akkwatiku ta’ ilmijiet residwi li jirriżultaw mit-tindif tal-gassijiet residwi għandhom jiġu llimitati, sa fejn prattikabbli, u l-konċentrazzjonijiet tas-sustanzi li jniġġsu m’għandhomx jaqbżu l-valuri limitu tal-emissjonijiet stabbiliti fl-Iskeda 4. (4) (a) Il-valuri limitu tal-emissjonijiet għandhom japplikaw fil-waqt meta l-ilmijiet residwi li jiġu mit-tindif tal-gassijiet residwi jkunu skarikati mill-impjant tal-inċinerazzjoni tal-iskart jew l-impjant tal-koinċinerazzjoni tal-iskart. (b) Meta ilmijiet residwi li jiġu mit-tindif tal-gassijiet residwi jkunu ttrattati barra mill-impjant tal-inċinerazzjoni tal-iskart jew mill-impjant tal-koinċinerazzjoni tal-iskart f’impjant tat-trattament maħsub biss għat-trattament ta’ dan it-tip ta’ ilma residwu, il-valuri limitu tal-emissjonijiet stabbiliti fl-Iskeda 4 għandhom jiġu applikati fil-waqt fejn l-ilmijiet residwi joħorġu mill-impjant tat-trattament. Meta l-ilmijiet residwi li jiġu mit-tindif tal-gassijiet residwi jiġu ttrattati kollettivament ma’ sorsi oħra ta’ ilmijiet residwi, kemm jekk fil-post kemm jekk le, l-operatur għandu jagħmel il-kalkoli tal-bilanċ tal-massa xierqa, billi juża r-riżultati tal-kejl stabbiliti fil-punt 3 tal-Iskeda 5, sabiex jistabbilixxi l-livelli tal-emissjonijiet fl-aħħar skariku tal-ilmijiet residwi li jistgħu jiġu attribwiti lill-ilmijiet residwi li ġejjin mit-tindif tal-gassijiet residwi. (ċ) Taħt l-ebda ċirkostanza m’għandu jkun hemm dilwizzjoni ta’ ilmijiet residwi għar-raġunijiet ta’ konformità mal-valuri limitu tal-emissjonijiet stabbiliti fl-Iskeda 4. (5) (a) Siti tal-impjant tal-inċinerazzjoni tal-iskart jew impjant tal-koinċinerazzjon tal-iskart, inkluż iż-żoni għal ħażna tal-iskart assoċjati, għandhom jitfasslu u jitħaddmu b’tali mod li jevitaw kull rilaxx mhux awtorizzat jew aċċidentali ta’ sustanzi li jniġġsu fil-ħamrija, fl-ilma tal-wiċċ u fl-ilma ta’ taħt l-art. (b) Għandha tkun ipprovduta kapaċità ta’ ħażna għall-ilma tax-xita ġieri kontaminat li jiskarika minn siti ta’ impjanti tal-inċinerazzjoni tal-iskart jew impjanti tal-koinċinerazzjoni tal-iskart jew għall-ilma kontaminat li jirriżulta mit-tixrid jew mill-operazzjonijiet tat-tifi tan-nar. Il-kapacità tal-ħażna għandha tkun adegwata sabiex tiżgura li dan l-ilma jista’ jiġi eżaminat u ttrattat qabel ma jiġi skarikat fejn ikun meħtieġ. (6) (a) Mingħajr preġudizzju għar-regolament 11(4)(ċ), l-impjant tal-inċinerazzjoni tal-iskart jew l-impjant tal-koinċinerazzjoni tal-iskart jew fran individwali li jkunu parti minn impjant tal-inċinerazzjoni tal-iskart jew impjant tal-koinċinerazzjoni tal-iskart m’għandhomx taħt l-ebda ċirkostanza jkomplu jinċeneraw l-iskart għall-perijodu ta’ iktar minn erba’ sigħat mingħajr interruzzjoni fejn il-valuri limitu tal-emissjonijiet jinqabżu. (b) Id-dewmien kumulattiv tat-tħaddim f’dawn il-kundizzjonijiet f’temp ta’ sena m’għandux jaqbeż is-sit tin siegħa. (ċ) Il-limitu ta’ żmien stabbilit fil-paragrafu (b) għandu japplika għal dawk l-ifran li huma konnessi ma’ apparat wieħed tat-tindif tal-gass residwu. 8. Ħsara. Fil-każ ta’ ħsara, l-operatur għandu: (a) jnaqqas jew jagħlaq l-operazzjonijiet malajr kemm jista’ jkun sakemm l-operazzjoni normali tkun tista’ tiġi restawrata; (b) jinnotifika lill-awtorità kompetenti immedjatament. 9. Monitoraġġ ta’ emissjonijiet. (1) L-awtorità kompetenti għandha tiżgura li l-monitoraġġ tal-emissjonijiet jitwettaq skont l-Iskeda 5 u l-Iskeda 6. (2) L-installazzjoni u l-funzjonament tas-sistemi awtomatizzati għall-kejl għandhom ikunu suġġetti għal kontroll u għal testijiet ta’ sorveljanza kull sena, kif stabbilit fil-punt 1 tal-Iskeda 5. (3) L-awtorità kompetenti għandha tiddetermina l-lok tal-punti minn fejn jittieħdu l-kampjuni jew ta’ kejl li għandhom jintużaw għall-monitoraġġ tal-emissjonijiet. (4) Ir-riżultati kollha tal-monitoraġġ għandhom ikunu rreġistrati, proċessati u preżentati b’tali mod li l-awtorità kompetenti tkun tista’ tivverifika l-konformità mal-kundizzjonijiet tat-tħaddim u mal-valuri limitu tal-emissjonijiet li huma inklużi fil-permess. 10. Konformità mal-valuri limitu tal-emissjonijiet. Il-valuri limitu tal-emissjonijiet għall-arja u għall-ilma għandhom jitqiesu bħala mħarsa jekk il-kundizzjonijiet deskritti fl-Iskeda 7 jiġu osservati. 11. Kundizzjonijiet tat-tħaddim. (1) L-impjanti tal-inċinerazzjoni tal-iskart għandhom jitħaddmu b’tali mod li jinkiseb livell tal-inċinerazzjoni biex il-kontenut tal-karbonju organiku totali tal-fdalijiet tal-kombustjoni u tal-irmied tqil ikun inqas minn 3 % jew it-telf tagħhom meta jitqabbdu bin-nar ikun inqas minn 5 % tal-piż niexef tal-materjal. Jekk ikun meħtieġ, għandhom jiġu użati metodi tekniċi ta’ trattamenti minn qabel tal-iskart. (2) (a) L-impjanti tal-inċinerazzjoni tal-iskart għandhom ikunu mfassla, mgħammra, mibnija u mħaddma b’tali mod li l-gass li jirriżulta mill-inċinerazzjoni tal-iskart jittella’, wara l-aħħar injezzjoni ta’ arja tal-kombustjoni, b’mod kontrollat u omoġenju u wkoll taħt l-iżjed kundizzjonijiet li mhumiex favorevoli, għal temperatura ta’ mill-inqas 850°C għal mill-inqas żewġ sekondi. (b) L-impjanti tal-koinċinerazzjoni tal-iskart għandhom ikunu mfassla, mgħammra, mibnija u mħaddma b’tali mod li l-gass li jirriżulta mill-koinċinerazzjoni tal-iskart jittella’ b’mod kontrollat u omoġenju u wkoll taħt l-iżjed kundizzjonijiet li mhumiex favorevoli, għal temperatura ta’ mill-inqas 850°C għal mill-inqas żewġ sekondi. (ċ) Jekk skart perikoluż b’kontenut ta’ iżjed minn 1 % ta’ sustanzi aloġenati organiċi, espressi bħala klorin, jiġi inċinerat jew koinċinerat, it-temperatura meħtieġa għall-konformità għall-paragrafi (a) u (b Jekk skart perikoluż b’kontenut ta’ iżjed minn 1 % ta’ sustanzi aloġenati organiċi, espressi bħala klorin, jiġi inċinerat jew koinċinerat, it-temperatura meħtieġa għall-konformità għall-paragrafi (a) għandha tkun minn tal-inqas 1100°C. (d) F’impjanti tal-inċinerazzjoni tal-iskart, it-temperaturi stabbiliti fil-paragrafi (a) u (ċ F’impjanti tal-inċinerazzjoni tal-iskart, it-temperaturi stabbiliti fil-paragrafi (a) għandhom jitkejlu qrib il-ħajt ta’ ġewwa tal-kamra tal-kombustjoni. L-awtorità kompetenti tista’ tawtorizza l-kejl f’punt rappreżentattiv ieħor tal-kamra tal-kombustjoni. (3) (a) Kull kamra tal-kombustjoni tal-impjant tal-inċinerazzjoni tal-iskart għandha tkun mgħammra mill-inqas b’burner ta’ riserva wieħed. Dan il-burner għandu jinxtegħel awtomatikament meta t-temperatura tal-gassijiet kombustibbli, wara l-aħħar injezzjoni ta’ arja kombustibbli, taqa’ taħt it-temperaturi stabbiliti fis-sub regolament (2). Dan għandu jiġi użat ukoll waqt l-operazzjonijiet tat-tħaddim tal-bidu u dawk tat-tifi tal-impjant sabiex jiġi żgurat li dawk it-temperaturi jinżammu f’kull ħin matul dawn l-operazzjonijiet u sakemm hemm skart mhux maħruq fil-kamra tal-kombustjoni. (b) L.S.423.29 M’għandhomx jingħataw karburanti lill-burner ta’ riserva li jistgħu jikkawżaw emissjonijiet ogħla minn dawk li jirriżultaw mill-ħruq taż-żejt tal-gass kif imniżżel fir-regolament 2(1) tar-Regolamenti dwar il-Kwalità tal-Karburanti, dwar it-tnaqqis tal-kontenut tal-kubrit f’ċerti karbur anti likwidi, gass likwidu jew gass naturali. (4) L-impjanti tal-inċinerazzjoni tal-iskart u l-impjanti tal-koinċinerazzjoni tal-iskart għandhom joperaw sistema awtomatika li tipprevjeni l-iskart milli jidħol f’dawn is-sitwazzjonijiet li ġejjin: (a) fil-bidu tat-tħaddim, sakemm tintlaħaq it-temperatura stabbilita fis-sub regolament (2) jew it-temperatura speċifikata skont ir-regolament 12(1); (b) kull meta ma tinżammx it-temperatura stabbilita fis-sub regolament (2) jew it-temperatura speċifikata skont ir-regolament 12(1); (ċ) kull meta l-miżuri kontinwi juru li xi valur limitu tal-emissjonijiet inqabeż minħabba distur bi jew nuqqasijiet tal-apparat ta’ tindif tal-gass residwu. (5) Kwalunkwe tip ta’ sħana ġġenerata minn impjanti tal-inċinerazzjoni tal-iskart jew impjanti tal-koinċinerazzjoni tal-iskart għandha tiġi rkuprata sa fejn ikun prattikabbli. (6) Skart kliniku infettiv għandu jitpoġġa direttament fil-forn, mingħajr ma jiġi mħallat ma’ kategoriji oħra ta’ skart u mingħajr ma nipulazzjoni diretta. (7) L-awtorità kompetenti għandha tiżgura li l-impjant tal-inċinerazzjoni tal-iskart jew l-impjant tal-koinċinerazzjoni tal-iskart jkun operat u kkontrollat minn persuna naturali li hija kompetenti li tamministra l-impjant. 12. (1) Kundizzjonijiet differenti minn dawk stabbiliti fir-regolament 11(1),) u, fir-rigward tat-temperatura, ir-regolament 11(4) u speċifikat fil-permess għal ċerti kategoriji ta’ skart jew għal ċerti proċessi termiċi, jistgħu jiġu awtorizzati mill-awtorità kompetenti bil-kundizzjoni li jiġu sodisfatti r-rekwiżiti l-oħra ta’ dawn ir-regolamenti. L-awtorità kompetenti tista’ tistabbilixxi regoli li jirregolaw dawn l-awtorizzazzjonijiet. (2) Għall-impjanti tal-inċinerazzjoni tal-iskart, il-bidla fil-kundizzjonijiet tat-tħaddim m’għandhiex tikkawża iżjed residwi jew residwi b’kontenut ogħla ta’ sustanzi organiċi li jniġġsu meta mqabbla ma’ dawk ir-residwi li jistgħu jkunu mistennija taħt il-kundizzjonijiet stabbiliti fir-regolament 11(1),). (3) (a) L-emissjonijiet ta’ karbonju organiku totali u tal-monossidu tal-karbonju mill-impjanti tal-koinċinerazzjoni tal-iskart awtorizzati li jibdlu l-kundizzjonijiet tat-tħaddim skont is-sub regolament (1) għandhom jikkonformaw ukoll mal-valuri limitu tal-emissjonijiet stabbiliti fl-Iskeda 2. (b) L-emissjonijiet ta’ karbonju organiku totali minn barkboilers fl-industrija tal-karta u l-polpa li jikkoinċineraw skart fil-post tal-produzzjoni tagħha li kienu qed joperaw u li kellhom permess qabel it-28 ta’ Diċembru 2002 u li huma awtorizzati jibdlu l-kundizzjonijiet tat-tħaddim skont is-sub regolament (1) għandhom ukoll jikkonformaw mal-valuri limitu tal-emissjonijiet stabbiliti fl-Iskeda 2. 13. Kunsinna u riċeviment tal-iskart. (1) L-operatur tal-impjant tal-inċinerazzjoni tal-iskart jew tal-impjant tal-koinċinerazzjoni tal-iskart għandu jieħu l-prekawzjonijiet kollha neċessarji li jikkonċernaw il-kunsinna u r-riċeviment tal-iskart sabiex jipprevjeni jew jillimita sa fejn hu prattikabbli t-tniġġis tal-arja, tal-ħamrija, tal-ilma tal-wiċċ u tal-ilma ta’ taħt l-art, kif ukoll effetti negattivi oħra fuq l-ambjent, l-irwejjaħ u l-istorbju, u r-riskji diretti għas-saħħa tal-bniedem. (2) Qabel jiġi aċċettat l-iskart fl-impjant tal-inċinerazzjoni tal-iskart jew l-impjant tal-koinċinerazzjoni tal-iskart, l-operatur għandu jistabbilixxi l-massa ta’ kull tip ta’ skart jekk possibbli skont il-Lista Ewropea tal-Iskart stabbilita mid-Deċiżjoni 2000/532/KE. (3) Qabel jiġi aċċettat skart perikoluż fl-impjant tal-inċinerazzjoni tal-iskart jew l-impjant tal-koinċinerazzjoni tal-iskart, l-operatur għandu jiġbor informazzjoni disponibbli dwar l-iskart bil-għan li jivverifika l-konformità mar-rekwiżiti tal-permess kif speċifikati fir-regolament 6(2). Dik l-informazzjoni għandha tkopri dan li ġej: (a) l-informazzjoni amministrattiva kollha dwar il-proċess tal-ġenerazzjoni li tinsab fid-dokumenti msemmija fis-sub regolament (4)(a); (b) il-kompożizzjoni fiżika, u sa fejn huwa prattikabbli, il-kompożizzjoni kimika tal-iskart u l-informazzjoni kollha meħtieġa biex tiġi evalwata l-adegwatezza tiegħu għall-proċess tal-inċinerazzjoni maħsub; (ċ) il-karatteristiċi perikolużi tal-iskart, is-sustanzi perikolużi li magħhom ma jistax jitħallat, u l-prekawzjonijiet li għandhom jittieħdu fl-immaniġġjar tal-iskart. (4) Qabel jiġi aċċettat skart perikoluż fl-impjant tal-inċinerazzjoni tal-iskart jew l-impjant tal-koinċinerazzjoni tal-iskart, l-operatur għandu jwettaq minn tal-inqas, il-proċeduri li ġejjin: (a) S.L.549.63 il-kontroll tad-dokumenti meħtieġa mir-Regolamenti dwar l-Iskart, kif jistgħu jiġu emendati minn żmien għall-ieħor u, fejn applikabbli, dawk meħtieġa mir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart u mil-leġislazzjoni dwar it-trasport ta’ oġġetti perikolużi; (b) it-teħid ta’ kampjuni rappreżentattivi, sakemm dan ma jkunx inopportun li kemm jista’ jkun isir qabel l-iżbark, biex tiġi vverifikata l-konformità mal-informazzjoni prevista fis-sub regolament (3), permezz tat-twettiq ta’ kontrolli u biex l-awtoritajiet kompetenti jkunu jistgħu jidentifikaw in-natura tal-iskart i ttrattat. Il-kampjuni msemmija fil-paragrafu (b) għandhom jinżammu għal mill-inqas xahar wara l-inċinerazzjoni jew il-koinċinerazzjoni tal-iskart ikkonċernat. (5) L-awtorità kompetenti tista’ tagħti eżenzjonijiet mis-sub regolamenti (2),) lill-impjanti tal-inċinerazzjoni tal-iskart jew impjanti tal-koinċinerazzjoni tal-iskart li huma parti minn installazzjoni koperta mir-Regolamenti dwar l-Emissjonijiet Industrijali (Prevenzjoni u Kontroll Integrat tat-Tniġġis) u li jinċineraw jew jikkoinċineraw biss skart iġġenerat f’dik l-installazzjoni. 14. Residwi. (1) Ir-residwi għandhom jiġu minimizzati fl-ammont tagħhom u fil-ħsara li jikkawżaw. Ir-residwi għandhom jiġu riċiklati, fejn xieraq, direttament fl-impjant jew barra. (2) It-trasport u l-ħżin intermedju tar-residwi nexfin f’forma ta’ trab għandu jsir b’tali mod li jevitaw it-tixrid ta’ dawk ir-residwi fl-ambjent. (3) Qabel ma jiġu stabbiliti r-rotot għat-rimi jew riċiklaġġ tar-residwi, għandhom jsiru testijiet xierqa biex jiġu stabbiliti l-karatteristiċi fiżiċi u kimiċi u l-potenzjal tat-tniġġis tar-residwi. Dawk it-testijiet għandhom jirrigwardaw il-frazzjoni solubi li totali u l-frazzjoni solubili tal-metall itqal. 15. Tibdil sostanzjali. L.S.549.77 Bidla fit-tħaddim tal-impjant tal-inċinerazzjoni tal-iskart jew impjant tal-koinċinerazzjoni tal-iskart li jittratta biss skart mhux perikoluż f’installazzjoni koperta mir-Regolamenti dwar l-Emissjonijiet Industrijali (Prevenzjoni u Kontroll Integrat tat-Tniġġis) li tinvolvi l-inċinerazzjoni jew il-koinċinerazzjoni ta’ skart perikoluż għandha titqies bħala bidla sostanzjali. 16. (1) Applikazzjonijiet għal permessi ġodda ta’ impjanti tal-inċinerazzjoni tal-iskart jew impjanti tal-koinċinerazzjoni tal-iskart għandhom ikunu disponibbli għall-pubbliku f’post wieħed jew aktar għal perijodu xieraq sabiex il-pubbliku jkun jista’ jikkummenta dwar l-applikazzjonijiet qabel l-awtorità kompetenti tieħu deċiżjoni. Dik id-deċiżjoni, li tinkludi mill-inqas kopja waħda tal-permess, u kwalunkwe aġġornamenti li jsiru wara, għandom ukoll isiru disponibbli għall-pubbliku. (2) Għall-impjanti tal-inċinerazzjoni tal-iskart jew l-impjanti tal-koinċinerazzjoni tal-iskart b’kapaċità nominali ta’ 2 tunnellati metriċi jew aktar fis-siegħa, ir-rapport imsemmi fl-Artikolu 72 tad-Direttiva 2010/75/UE, għandu jinkludi informazzjoni dwar il-ħidma u l-monitoraġġ tal-impjant u jagħti kont tal-ġestjoni tal-proċess tal-inċinerazzjoni jew tal-koinċinerazzjoni u l-livell tal-emissjonijiet fl-arja u fl-ilma bi tqabbil mal-valuri limitu tal-emissjonijiet. Din l-informazzjoni għandha tkun disponibbli għall-pubbliku. (3) Lista tal-impjanti tal-inċinerazzjoni tal-iskart jew impjanti tal-koinċinerazzjoni tal-iskart b’kapaċità nominali ta’ inqas minn 2 tunnellati metriċi fis-siegħa għandha tkun imħejjija mill-awtorità kompetenti u għandha tkun disponibbli għall-pubbliku. 17. Persuna għandha tinstab ħatja ta’ reat taħt dawn ir-regolamenti jekk: (a) tonqos milli tikkonforma ruħha ma’ xi dispożizzjoni ta’ dawn ir-regolamenti jew tonqos milli tikkonforma ruħha mal-kundizzjonijiet tal-permess jew ma’ xi ordni mogħtija legalment skont xi dispożizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposti minn jew taħt dawn ir-regolamenti; jew (ċ) taġixxi bi ksur ta’ xi dispożizzjoni ta’ dawn ir-regolamenti; jew (d) tikkonfoffa jew tipprova, jew tgħin, jew tħajjar, lil xi persuna oħra bi kwalunkwe mezz, inkluż ir-reklamar, l-għoti ta’ parir jew ġegħil biex tikser id-dispożizzjonijiet jew biex tonqos milli tikkonforma ruħha ma’ xi dispożizzjonijiet simili, inkluża xi ordni mogħtija legalment skont xi dispożizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 18. Pieni. Persuna li tagħmel reat kontra dawn ir-regolament iteħel, meta tinstab ħatja: (a) meta tinstab ħatja għall-ewwel darba multa ta’ mhux anqas minn tlieta u għoxrin elf euro (€ 23,000), iżda mhux iżjed minn mitejn u tliet au tletinelfeuro (€ 233,000), jew priġunerija għal żmien mhux iżjed minn sentejn, jew dik il-multa u priġunerija flimkien; (b) meta tinstab ħatja għat-tieni darba jew aktar, multa ta’ mhux anqas minn sitta u erbgħin elfeuro (€ 46,000), iżda mhux iżjed minn erba’ mija u sitta u sittinelfeuro (€ 466,000), jew priġunerija għal żmien mhux iżjed minn sentejn, jew dik il-multa u priġunerija flimkien: Iżda meta persuna tinstab ħatja li għamlet reat taħt dawn ir-regolamenti permezz ta’ vettura, is-sid tal-imsemmija vettura, fejn applikabbli, jinżamm responsabbli bl-istess modumanjiera: Iżda wkoll il-qorti tista’ tordna lil kull min ikun instabħati li għamel reat kontra dawn ir-regolamenti li jħallas dawk l-ispejjeż li l-awtorità kompetenti tkun għamlet bħala riżultat ta’ dak ir-reat, ir-revoka tal-permess maħruġ mill-awtorità kompetenti u l-konfiska tal-corpus delicti inkluża l-vettura, jekk applikabbli. 19. Applikabbiltà tal-Kodiċi Kriminali. Kap. 9. (1) Id-dispożizzjonijiet tal-artikoli 23 u 30 tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi li l-iskwalifika milli persuna jkollha jew tikseb liċenza, permess jew awtorità ma għandha f’ebda każ tkun għal żmien inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skont ma jista’ jkun il-każ, u għandhom ikunu skont id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 20. (Mħassar bl-Att tal-1980 dwar ir-Reviżjoni tal-Liġijiet Statutarji). 21. Installazzjonijiet eżistenti koperti bir-Regolamenti tal-2002 dwar il-Prevenzjoni u Kontroll Integrat tat-Tniġġis. A.L.234 tal-2002. (1) Id-dispożizzjonijiet ta’ dawn ir-regolamenti għandhom japplikaw mis-7 ta’ Jannar 2014 għal installazzjonijiet li jwettqu l-attivitajiet imsemmija fl-Iskeda 1 tar-Regolamenti tal-2002 dwar il-Prevenzjoni u Kontroll Integrat tat-Tniġġis, li qed joperaw u jkollhom permess qabel is-7 ta’ Jannar 2013, jew dawk l-operaturi li jkunu issottomettew applikazzjoni għal permess kompleta qabel dik id-data, bil-kundizzjoni li dawk l-installazzjonijiet jibdew jitħaddmu mhux aktar tard mis-7 ta’ Jannar 2014. (2) L.S.549.77 Id-dispożizzjonijiet ta’ dawn ir-regolamenti għandhom japplikaw mis-7 ta’ Lulju 2015 għal installazzjonijiet li jwettqu l-attività imsemmija fil-punt 5.2 tal-Iskeda 1 tar-Regolamenti dwar il-Prevenzjoni u l-Kontroll Integrat tal-Emissjonijiet Industrijali li mhumiex koperti bis-sub regolament (1), u li jkunu qed joperaw qabel is-7 ta’ Jannar 2013. Dawn l-installazzjonijiet għandhom japplikaw għal permess mal-awtorità kompetenti sa mhux aktar tard mis-7 ta’ Lulju 2013. (3) Fir-rigward ta’ impjanti ta’ kombustjoni li jikkoinċineraw l-iskart, il-punt 3.1 tal-Iskeda 3 għandu japplika: (a) sal-31 ta’ Diċembru 2015, għall-impjanti ta’ kombustjoni li ngħatalhom permess qabel is-7 ta’ Jannar 2013, jew l-operaturi li jkunu ppreżentaw applikazzjoni kompleta għal permess qabel dik id-data, bil-kundizzjoni li dawk l-impjanti jibdew jitħaddmu mhux aktar tard mis-7 ta’ Jannar 2014; (b) sas-6 ta’ Jannar 2013, għall-impjanti ta’ kombustjoni li mhumiex koperti bil-paragrafu (a). (4) Il-punt 3.2 tal-Iskeda 3 għandu japplika fir-rigward tal-impjanti ta’ kombustjoni li jikkoinċineraw l-iskart: (a) mill-1 ta’ Jannar 2016, għall-impjanti ta’ kombustjoni li ngħatalhom permess qabel is-7 ta’ Jannar 2013, jew l-operaturi li jkunu ppreżentaw applikazzjoni kompleta għal permess qabel dik id-data, bil-kundizzjoni li dawk l-impjanti jibdew jitħaddmu mhux aktar tard mis-7 ta’ Jannar 2014; (b) mis-7 ta’ Jannar 2013, għall-impjanti ta’ kombustjoni li mhumiex koperti bil-paragrafu (a).